
‏י"א אב תשע"ח
‏23 יולי 2018‏
לכבוד 


שלום רב,


הנדון: בקשה לקבלת מידע מכוח חוק חופש המידע, תשנ"ח 1998 – 
ההסתדרות הציונית העולמית
סימוכין: מכתבך מיום 15.7.18 
ראשית, תודה על פנייתך למשרדנו, כמוזכר בסמך למכתב זה.
בקשת המידע שהעברת אלינו, עניינה בקשר שבין משרדנו – הכלכלה והתעשייה, לבין ההסתדרות הציונית העולמית, לרבות הגופים הקשורים לה.
לבקשה 3 חלקים, כדלקמן:
א. בין השנים 2013-2018
1. [bookmark: _GoBack]כל סכום כסף שהועבר מהמשרד אל ההסתדרות הציונית העולמית, וזאת בהתייחס לאופן ההעברה, אופן ההחלטה על ההעברה, מטרתה, חוזה בין הצדדים הרלוונטיים , פירוט התקנה התקציבית.
2. דוחות ביצוע בנוגע לכל אחת תמיכה / התקשרות.
ב. בין השנים 2015-2018
3. פירוט על אודות השתתפותם של גורמים מטעם הסוכנות הציונית העולמית בוועדות (ציבוריות / בין משרדיות / משרדיות), שפעלו / פועלות במשרד, לרבות שם הוועדה, שם הגורם בהסתדרות הציונית העולמית ותפקידו – בהסתדרות ובוועדה, הטעם לבחירתו ומכתב ההסמכה.
לאחר בירור שנערך בעניין בקשתך אבקש להביא לידיעתך את התייחסות המשרד –
1. ביחס לסע' 1 ו – 2, הסוגיה נבדקה אל מול חשבות משרדנו, כמו גם אל מול יחידת התקשרויות, תמיכות ומכרזים.
בהקשר דנן, הבדיקה העלתה כי לא נמצאו התקשרויות או העברת כספי תמיכה בין השנים  2013-2018, להסתדרות הציונית העולמית או לגופים הקשורים לה.
2. ביחס לסע' 3, הסוגיה נבדקה אל מול הלשכה המשפטית.
בהקשר דנן, הבדיקה העלתה כי לא נמצאו ועדות מהסוג המוזכר בסע' בקשה זה הרלוונטיות למשרד הכלכלה וביחס לתקופה המוזכרת בבקשת המידע.
באופן כללי, אבקש להביא לידיעתך כי בחודש יולי 2016, התקבלה החלטת ממשלה מס' 1754, שעניינה: העברת תחום התעסוקה ממשרד הכלכלה והתעשייה למשרד הרווחה והשירותים החברתיים.
מצ"ב ההחלטה:
http://www.pmo.gov.il/Secretary/GovDecisions/2016/Pages/dec1754.aspx
בעקבות יישום ההחלטה שלעיל, זרוע העבודה, הכולל את יחידות התעסוקה של משרדנו (במתכונתו הקודמת), הועבר למשרד הרווחה והשירותים החברתיים והוא איננו נמנה יותר על יחידות משרד הכלכלה, במתכונתו הנוכחית.
כיתר משרדי הממשלה, משרד העבודה, הרווחה והשירותים החברתיים, מטפל בהעמדת מידע לציבור, אם באופן יזום ואם בתגובה לפניות מבקשי המידע – באופן עצמאי.
על כן, ייתכן כי ייתכן ולבקשתך רלוונטיות לזרוע העבודה, או אז, אבקש להפנותך למשרד העבודה, הרווחה והשירותים החברתיים, לשם קבלת המידע. 
ככל שיידרש מידע בנושאים הרלוונטיים לתחומי אחריותו של משרד הכלכלה והתעשייה, אשמח להיות לך לעזר גם בעתיד.

בברכה
יוסי זולפן,

  הממונה על חוק חופש המידע
   משרד הכלכלה והתעשייה



העתק: עו"ד מורן הרשקוביץ, הלשכה המשפטית
עו"ד אמל כולאב, הלשכה המשפטית
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

